CELEX: 62018TN0546
Language: sl
Date: 2018-09-17 00:00:00
Title: Zadeva T-546/18: Tožba, vložena 17. septembra 2018 – XM in drugi/Komisija

5.11.2018   
            
            
               SL
            
            
               Uradni list Evropske unije
            
            
               C 399/53
            
         
      Tožba, vložena 17. septembra 2018 – XM in drugi/Komisija
      (Zadeva T-546/18)
      (2018/C 399/68)
      Jezik postopka: francoščina
      
         Stranke
      
      
         Tožeče stranke: XM in 26 drugih tožečih strank (zastopnica: N. de Montigny, odvetnica)
      
         Tožena stranka: Evropska komisija
      
         Predlogi
      
      Tožeče stranke Splošnemu sodišču predlagajo, naj:
      
                  —
               
               
                  odločbe, ki posegajo v položaj različnih tožečih strank, ki vključujejo odločbe OPI, da jim ne odobri povračila stroškov šolanja za leto 2017/2018, ki so se izrazile na več načinov glede na okoliščine, lastne vsaki tožeči stranki, razglasi za nične:
                  
                              —
                           
                           
                              bodisi preko posamične odločbe (in natančneje elektronske pošte), v kateri je jasno navedena zavrnitev povračila;
                           
                        
                              —
                           
                           
                              bodisi z navedbo „processed“ v njihovem sistemu Sysper, ki jo je tožeča stranka štela za zavrnilno odločbo, ker plačilni list, ki je temu sledil naslednji mesec (najprej 10., dan posredovanja plačilnih listov) ne vsebuje nobenega povračila ali zgolj eno povračilo potnih stroškov;
                           
                        
                              —
                           
                           
                              bodisi s popolnim neobstojem obravnave zadevnega zahtevka, štiri mesece po njegovi vložitvi, kot da bi zavrnjen zaradi molka organa;
                           
                        
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Tožeče stranke v utemeljitev tožbe navajajo štiri tožbene razloge.
      
                  —
               
               
                  Prvi razlog: kršitev člena 3(1) Priloge VII h Kadrovskim predpisom za uradnike Evropske unije in splošnih izvedbenih določb za povračilo zdravstvenih stroškov, ker naj bi sprememba razlage s strani tožene stranke kršila pridobljene pravice, legitimna pričakovanja, pravno varnost in načelo dobrega upravljanja.
               
            
                  —
               
               
                  Drugi razlog: kršitev otrokovih pravic, pravice do družinskega življenja in pravice do izobrazbe.
               
            
                  —
               
               
                  Tretji razlog: kršitev načel enakega obravnavanja in prepovedi diskriminacije.
               
            
                  —
               
               
                  Četrti razlog: neobstoj učinkovite uskladitve interesov tožečih strank in nespoštovanje načela sorazmernosti v izpodbijani odločbi.